
Grozījumi Kriminālprocesa likumā
Izdarīt Kriminālprocesa likumā (Latvijas Republikas Saeimas un Ministru Kabineta Ziņotājs, 2005, 11., 20. nr.; 2006, 4. nr.; 2007, 3., 13. nr.; 2008, 1., 15. nr.; 2009, 9., 14., 15. nr.; Latvijas Vēstnesis, 2010, 19., 178. nr.; 2011, 117. nr.; 2012, 92., 189. nr.; 2013, 6., 21., 61., 112., 183., 187., 252. nr.; 2014, 113., 214. nr.; 2015, 11., 29., 140., 235. nr.; 2016, 48., 241. nr.; 2017, 75., 132., 203. nr.; 2018, 132., 201. nr.; 2019, 248.A nr.; 2020, 119.C, 232., 250. nr.; 2021, 12.A, 45.B, 202. nr.; 2022, 120., 204. nr.; 2023, 123., 203. nr.; 2024, 124., 196., 226 nr.) šādus grozījumus:
 
1. 442. pantā:

izslēgt pirmās daļas ceturto teikumu;

papildināt ar 1.1 daļu šādā redakcijā:

"(11) Ekonomisko lietu tiesa izskata krimināllietu, ja persona saukta pie kriminālatbildības par vairākiem noziedzīgiem nodarījumiem, no kuriem smagākais vai kāds no smagākajiem noziedzīgajiem nodarījumiem ir piekritīgs izskatīšanai Ekonomisko lietu tiesai. Ja persona saukta pie kriminālatbildības par vairākiem noziedzīgiem nodarījumiem, no kuriem smagākais vai kāds no smagākajiem noziedzīgajiem nodarījumiem ir paredzēts Krimināllikuma 195. pantā, Ekonomisko lietu tiesa izskata krimināllietu tikai, ja pārējie noziedzīgie nodarījumi ir paredzēti Krimināllikuma 177. panta otrajā vai trešajā daļā, 178. panta otrajā daļā, 179. panta otrajā vai trešajā daļā, 193. panta ceturtajā daļā (izņemot, ja noziedzīgajā nodarījumā izmantoti maksāšanas līdzekļi, kas noteikti Kredītiestāžu likuma 1. panta 38. punkta otrajā teikumā), 193.2 pantā, 199. pantā, 201. pantā, 206. pantā, 207. pantā, 208. pantā, 213. pantā, 217. pantā, 217.1 pantā, 218. pantā, 218.1 pantā.".
2. Papildināt pārejas noteikumus ar 91. un 92. punktu šādā redakcijā:
“91. Lietas, kurās tiesas izmeklēšana Ekonomisko lietu tiesā uzsākta līdz grozījumu šā likuma 442. panta pirmajā un 1.1 daļā, kas paredz Ekonomisko lietu tiesas kompetences sašaurināšanu gadījumos, ja persona saukta pie kriminālatbildības par vairākiem noziedzīgiem nodarījumiem, spēkā stāšanās brīdim, turpina izskatīt Ekonomisko lietu tiesa. Šajās lietās apelācijas kārtībā pārsūdzēto nolēmumu izskata apgabaltiesa atbilstoši vispārējai sadales kārtībai.

92. Lietas, kas saņemtas Ekonomisko lietu tiesā līdz grozījumu šā likuma 442. panta pirmajā un 1.1 daļā, kas paredz Ekonomisko lietu tiesas kompetences sašaurināšanu gadījumos, ja persona saukta pie kriminālatbildības par vairākiem noziedzīgiem nodarījumiem, spēkā stāšanās brīdim, bet kurās tiesas izmeklēšana Ekonomisko lietu tiesā nav uzsākta, nosūta izskatīšanai rajona (pilsētas) tiesai pēc piekritības.".
Likums stājas spēkā 2026. gada 1. septembrī.

